**Generalforsamling i Odsherreds Sportsfiskerforening den 26. februar 2021**.

Generalforsamlingen blev holdt over skype. 11 medlemmer deltog via skype og 5 via klubhuset.

Referat skrevet 28.02.2021 ST

**1. Valg af dirigent**. Poul Nielsen blev valgt som dirigent.

**2. Valg af referent**. Sinnet Thueslev blev valgt som referent.

**3. Konstatering af lovlig indvarsling**. Indvarslingen blev konstateret lovlig.

**4. Formandens beretning**. Erik Nybro Olsen afgav beretningen og nævnte, at den nye struktur for antal medlemmer i bestyrelse og udvalg, vedtaget på sidste generalforsamling, nu er gældende.

På grund af Covid 19 blev mange af årets store arrangementer aflyst.

Formand Bjarne Andersen valgte i juni at trække sig, men bestyrelsen besluttede at blive siddende og tage hånd om opgaverne uden at der skulle indkaldes til ekstraordinær generalforsamling.

PR- og Tur og Arrangement udvalgene gik aktivt ind i at booste os på Facebook (FB) og de iværksatte en catch and release online konkurrence i FB- gruppen: ”Medlemmer og Venner af Odsherreds Sportsfiskerforening” med månedlige præmier i 4 måneder. Konkurrencen fik omtale i Sportsfiskeren.

Der blev gjort en stor indsats omkring Kanalerne i samarbejde med Claus Foss. Vi gav et antal gratis fiskekort imod at brugeren lagde beretning og billeder op på Facebook. Det har øget interessen markant.

Den 11 oktober holdt vi årets anden ørreddag med ca. 60 deltagere. Kaare Ebert fra Sportsfiskerforbundet kom og holdt et yderst interessant foredrag om havørredens bideadfærd.

I efteråret afholdt Jørn Mossin ugentlige fluebindingsaftener i klubhuset med max 10 deltagere.

Disse store indsatser har givet en fin fremgang i antallet af medlemmer.

Covid19 har betydet, at mange familier har søgt ud i naturen. Dette sammen med vores kampagne, har betydet, at flere har søgt til OSF. Erik viste en oversigt over antal medlemmer: primo 2020: 206; primo maj: 182; ved årets udgang: 248 personer. Til slut takkede Erik alle de nye og gamle medlemmer, der har bakket op om foreningen. Godkendt.

**5. Udvalgenes beretning**:

**5.a Tur og Arrangement udvalget**: Jan Olsen fortalte, at Ørreddagen var en stor succes. Desværre måtte mange ture aflyses, bl.a. Gule Rev og Øresund. Kampagnen på FB, primært iværksat af Torben, gav mange nye medlemmer. Jan takkede vores mange gode sponsorer. Jan stopper som formand, men deltager gerne i udvalget. Han sluttede med at takke alle, der har været aktive i at arrangere og deltage i ture. Godkendt.

**5.b. Vandplejeudvalg**et. Jan Aggerholm: Der er sat smolt og yngel ud i henhold til udsætningsplanerne. Kalle har deltaget i vandrådsmøderne. Projekterne i Anneberg Sø-rende har været udskudt, men vi har tilladelse til at udlægge 10 nye gydestrækninger og mange sten, tilladelsen gælder i 2 år. Grønnehavebækken skal også have flere skjulesten. Godkendt

Side 1 af 3

**5.c. Klubhusudvalget**. Roland var ikke til stede, men Erik var blevet bedt om at sige, at alle møder i klubhuset skal indmeldes på den reservationskalender, der findes til det samme. Det gælder såvel fluebindingsaftener som onsdagsklubben. Jan Olsen vil sørge for, at der kommer et link til reservation på hjemmesidens forside. Godkendt.

**5.d. Makrelfestival**. Michael Heiland: Makrelfestivallen blev aflyst i 2020 pga. covid19. Niels Erik Torp trak sig fra udvalget samtidig med Bjarne Andersen, så Michael overtog så småt. Makrelfestivallen i 2021 er sat i gang. Billetsalget startede allerede 16. januar og der er kommet flere tilmeldinger. Der samarbejdes nu med Geopark Odsherred og Feriepark Danmark, efter at Visit Odsherred blev nedlagt. Samarbejdet med Odsherred Havn er aftalt, men spiritusbevillingen er tvivlsom pga. covid19. Niels Jensen er i gang med at indhente sponsorpræmier, flere flotte er allerede modtaget. Godkendt.

**5.e. PR udvalget**. Torben: Dette udvalg besluttede kampagnen med de månedlige catch and release online konkurrencer over FB til et beløb på ca. 5.000 kr., og det var dette initiativ, der primært gav de mange nye medlemmer. Det gav også et par artikler i Fisk og Fri, og det flyttede OSF og fra passiv til aktiv. Vi har dannet partnerskaber med andre foreninger, vi har udvist hurtighed og åbenhed over for nye medlemmer, ved personligt at byde hvert enkelt medlem velkommen via mail. Vi er blevet en åben forening i stedet for en lukket. Der skal altid være plads til aktiviteter. Der har aldrig før været så mange til en ørreddag (6o). Torben sluttede med at takke alle for deres indsats. Godkendt.

**5.f. Kanal og mose**. På grund af dårlige sendeforhold var det desværre næsten umuligt at høre, hvad Henrik sagde. Men Henrik vil være primus motor i Put & Take ture, som der sikkert bliver flere af. Godkendt.

**5.g. Småbådsudvalg.** Intet referat.

**6. Fremlæggelse og godkendelse af regnskab.** Regnskabet var lagt på hjemmesiden. Erik gennemgik det. Indtægter var ca. 94.000 kr. Udgifter ca. 48.000 kr. overskud dermed ca. 46.000 kr. Likvider er ca. 171.000, klubhusets værdi ultimo ca. 217.000 kr. Godkendt.

**7. Indkomne forslag**. Der var ikke indkommet nogen forlag.

**8. Fremlæggelse og godkendelse af årets budget, herunder fastsættelse af kontingent.** Erik gennemgik budgettet for 2021. Det kalkulerer med indtægter på ca. 100.000 kr. og udgifter i alt på ca. 118.000 kr. Kontingentsatserne ligger på hjemmesiden. De er i år ligesom sidste år men forhøjet med Sportsfiskerforbundets 10%. Godkendt.

**9. Valg af bestyrelse og revisorer**.

9.a. Formand på lige årstal: Torben Petersen blev valgt.

9.b. Kasserer på ulige årstal: Michael Heiland blev valgt.

9.c. Et bestyrelsesmedlem på lige årstal: Sinnet Thueslev blev valgt

9.d. To bestyrelsesmedlemmer på ulige årstal: Jørn Mossin og Niels Jensen blev valgt

9.e. To suppleanter til bestyrelse hvert år: Ole Blom og Henrik Andersen blev valgt

Side 2 af 3

9.f. En revisor på lige årstal: Erik Nybro Olsen blev valgt.

9.g. En revisor på ulige årstal: Joakim Timm Reingaard blev valgt.

9.h. En suppleant hvert år: Poul Nielsen blev valgt.

**10. Valg til udvalg, (**hvert år)**.**

**10.a Tur og arrangement udvalget**: Niels Jensen blev valgt som formand, Jan Olsen og Jørn Mossin blev valgt som medlemmer.

**10.b. Vandpleje udvalget**: Jan Aggerholm blev valgt som formand, Kalle Ludvigsen og Karl Erik Mikkelsen blev valgt som medlemmer.

**10.c. Klubhus udvalget**: Roland Sørensen blev valgt som formand, Ivan Zetterquist og Karsten Hansen blev valgt som medlemmer.

**10.d. Makrelfestival udvalget**: Michael Heiland blev valgt som formand, Niels Jensen og Ole Blom blev valgt som medlemmer

**10.e: PR-udvalget**: Torben Petersen, Michael Heiland og Jan Olsen blev valgt i fællesskab uden udpegning af en formand.

**10.f. Kanal og mose udvalget**: Klaus Foss blev valgt som formand, Henrik Andersen og André Hansen blev valgt som medlemmer.

**10.g. Småbådsudvalget**: Niels Jensen blev valgt som formand, Tim Frederiksen og Martin Nilsson blev valgt som medlemmer.

**11. Uddeling af årets præmier**: Jan Olsen meddelte, at der i år kun var præmie til årets havørred vundet af Bo Andersen. Der vil blive bestilt en plade til vores tavle, det har ikke været muligt indtil nu pga. covid19.

**12. Eventuelt**:

Torben takkede for valget. Årshjulet med beskrivelse af påtænkte arbejdsgange har været udsendt flere gange. Torben vil gå ind for åbenhed og imødekommenhed over for dem, der vil tage initiativ. Der skal være større selvstændighed og ansvar til udvalgene. Der vil blive lagt vægt på aktiviteter for piger. Alle er velkomne til bestyrelsesmøderne. Torben vil holde skype-møder med hvert enkelt udvalg. Bestyrelsen skal bidrage aktivt til en decentral organisation - som servicepersoner for udvalgene. Udvalg og aktive grupper kan påregne positiv tilgang og opbakning til deres arbejde – her under økonomi, adgang til klubhus og faciliteter etc. Til gengæld forventes det, at udvalg og aktive grupper fremadrettet bidrager aktivt til at kommunikere deres aktiviteter i foreningens Facebook grupper ”Medlemmer og venner af Odsherreds Sportsfiskerforening”. Et foto eller en lille tekst fra alle aktiviteter glæder og interesserer mange, og det gør OSF nærværende og stærk.

**13: Afslutning**: Erik bød velkommen til den nye bestyrelse og de øvrige nyvalgte og takkede dem, fordi de stillede op. Og takkede derefter for det ret pæne fremmøde og for god ro og orden.

Side 3 af 3